Pfaffnau
Pfaffnou (amtlech Pfaffnau) esch e politischi Gmeind im Wahlkreis Willisou vom Kanton Lozärn, Schwiiz.

Geografi 
Pfaffnou liid a dr Pfaffnere zwösche Rotbachtau ond Wiggertau. Zue dr Gmeind ghöred d Ortsteil Pfaffnou-Dorf ond St. Urban ond d Wiiler Ludligen (), Berghof (Unterberghof 496 ond Berghof 550 m ü.M.), Grosse Sonnhalde (493 m ü.M.), Weiherhof, Neuschür, Murhof, Krummen (523 m ü.M.), Sagen, Hubel, Schulerslehn (526 m ü.M.) , Tannbach (560 m ü.M.), Käppeli, Nuttelen, Burg, Eberdingen (650–769 m ü.M.), Uelihof (653 m ü.M.) ond Witelingen (673 m ü.M.). Vo dr Gmeindsflechi send 65,7 % Landwirtschaftlechi Flechi, 25,2 % Waud, 8,8 % Sidligsflechi ond 0,3 % süschtigi Flechi. Nachbergmeinde vo Pfaffnou send Mäuchnou, Roggu BE ond Langetau im Kanton Bärn, Brittnou ond Murgetau im Kanton Aargau ond Altbüron, Grossdietu, Räide ond Roggu LU im Kanton Lozärn.

Gschicht 
Pfaffnou esch zom erschte Mau gnamsed worde im Jahr 893 aus Fafanhaa.

Bevölkerig 
Quälle: Bundesamt für Statistik 2005

Dr Uusländeraateil esch 2010 bi 10,2 % gläge.

Religion 
70,8 % vo dr Iiwooner send im Jahr 2000 römisch-katholisch gsii, 15,8 % evangelisch-reformiert.

Politik 
Bi dr Nationauraatswahle 2015 hät s das Ergebnis gää: BDP 2,8 %, CVP 32,3 %, FDP 14,1 %, GLP 3,4 %, GP 4,6 %, SP 6,5 %, SVP 31,8 %, Süschtigi 4,6 %.

Dr Gmeindspräsident vo Pfaffnou esch dr Thomas Grüter (Stand Februar 2016).

Wirtschaft 
D Arbetslosigkeit esch im Jahr 2011 bi 1,6 % gläge.

Sprach ond Dialäkt 
Bi dr Volkszellig 2000 hend vo dr 2390 Iiwohner 94 % Dütsch aus Houptsprach aagää, 0,4 % Französisch, 0,3 % Italienisch ond 5,3 % anderi Sprache.

Dr hochalemannisch Dialäkt vo Pfaffnou ghört zue dr Übergangsmundarte zwösche dr Weschtschwiizer ond dr Oschtschwiizer Dialäkt.

Diwärses 
Im Ortsteil Sant Urbe, noch a de Gränze zu Roggu BE, stoht s ehmolegi Chloschter Sant Urbe, wo hüt vo dr Lozärner Psychiatrii gnozt werd.

Weblink 

 www.pfaffnau.ch

Fuessnote 

Ort (Kanton Lozärn)